ae oR ee 
lissimus apparere. Tunc misi ad apothecarium pro illo pulvere 
qui satis erat longe, nec digitum de loco removi donec nuntius 
rediit et puer coepit oculos aperire. Tunc autem illam präeparari 
feci medicinam et abundanter supra vulnus adposui et vulnus 
cum plumaceolis et stupis in albumine ovi infusis et cum binda 
stricte ligavi; praecipiens ut micam panis in aqua infusam ei 
propinarent. Mane rediens puer fuit confortatus nec ipsum solvi 
quamquam pater magna me rogaret instantia; sed dimisi sic 
usque ad quartam diem ipsum sine praeparatione, omni die nihil- 
ominus yisitando. In quarto autem die solvi ligaturam et me- 
dicamen siccätum erat supra vulnus ita ut sine violentia non 
poterat removeri. Tunc posui supra de albumine ovi cum oleo 
rosarum et dimisi per unam diem; incrastino redii et medicamen 
sine violentia removi et vulnus et venam inveni fortissime soli- 
datam; de quo pater et vicini non modicum fuerunt admirati. 
Si autem cum hac medicina non possis venam vel arteriam con- 
solidare vel sanguinem constringere propter aliquod impedimen- 
tum; opus te tunc aut venam ligare et ipsam de loco extra- 
here et caput venae vel arteriae contorquere, aut illam 
cum ferro calidissimo comburere magnam faciente escha- 
ram et perfectam. Puer quidam XV, annorum fuit percussus 
ab alio cum parvo cultello in civitate Mediolani et erat de Ca- 
raganis; et cultellus perforavit venam unius brachii et punxit 
nervum sub illa vena jacentem; propter autem puncturam nervi 
magnos habebat dolores; sanguis currebat ad locum et exiebat 
non obstantibus medieinis. Medicinae quoque frigidae fluxui san- 
guinis utiles erant; puncturae tamen neryi nocivae et membrum 
illum oppilantes, quod erat valde contrarium. Tunc judicavi ne- 
cessarium venam totam de loco extrahere et illam ligare, nervo 
cum oleo rosarum succurrere. Mater quoque pueri pro quodam 
misit laico, qui meum penitus judicium reprobavit et se promisit 
illum totaliter curaturum. Remansit ille et ego recessi. Qui per 
X. dies tenuit eum et nec dolor cessavit nec sanguis restrictus 
fuit ita ut patiens prope mortem fuit, Vocatus ire non volui; 
sed tunc quidam physicus amicus amicorum aegri matrem et amicos 
aegri acriter improbavit seu increpavit, quod meum dimiserat 
consilium pro. illius idiotae promissionibus. Proponens ille phy- 
sicus sicut meum audierat consilium quod non erat alia via quae 
posset aegrum salyare a morte; tunc interrogatus cyrurgicus si 
sciret facere, quod dicebam. Respondit, quod sic, et sic fecit. 
Scidit enim cutem superficialiter super venam illam et illam con- 
torsit in manibus et ligavit cum filo; postea fudit nervum de 
oleo rosarum calido. Et si quis peteret, quomodo potuit tot diebus 
